รู้จัก Auckland เมืองน่าอยู่ที่สุดในโลก และสำคัญมาก กับเศรษฐกิจนิวซีแลนด์
ฟินแลนด์ คือประเทศที่น่าอยู่ที่สุดในโลกในปี 2021  แต่ถ้าถามว่าเมืองที่น่าอยู่ที่สุดในโลกอยู่ไหนล่ะ ? ไม่กี่สัปดาห์ที่ผ่านมา นิตยสารชื่อดังระดับโลกอย่าง The Economist   ได้เผยผลสำรวจครึ่งปีแรกออกมาว่า  ออกแลนด์ (Auckland) เมืองที่ตั้งอยู่ทางตอนเหนือของประเทศนิวซีแลนด์  ถูกเลือกให้เป็น “เมืองที่น่าอยู่ที่สุดในโลก” ทำไมออกแลนด์ ถึงถูกเลือกให้เป็นเมืองที่น่าอยู่ที่สุดในโลก  และเมืองแห่งนี้ มีความสำคัญต่อเศรษฐกิจของนิวซีแลนด์มากแค่ไหน ? ลงทุนแมนจะเล่าให้ฟัง
29 มิ.ย. 2564

รู้จัก Auckland เมืองน่าอยู่ที่สุดในโลก และสำคัญมาก กับเศรษฐกิจนิวซีแลนด์ /โดย ลงทุนแมน
ฟินแลนด์ คือประเทศที่น่าอยู่ที่สุดในโลกในปี 2021 
แต่ถ้าถามว่าเมืองที่น่าอยู่ที่สุดในโลกอยู่ไหนล่ะ ?
ไม่กี่สัปดาห์ที่ผ่านมา นิตยสารชื่อดังระดับโลกอย่าง The Economist  
ได้เผยผลสำรวจครึ่งปีแรกออกมาว่า 
ออกแลนด์ (Auckland) เมืองที่ตั้งอยู่ทางตอนเหนือของประเทศนิวซีแลนด์ 
ถูกเลือกให้เป็น “เมืองที่น่าอยู่ที่สุดในโลก”
ทำไมออกแลนด์ ถึงถูกเลือกให้เป็นเมืองที่น่าอยู่ที่สุดในโลก 
และเมืองแห่งนี้ มีความสำคัญต่อเศรษฐกิจของนิวซีแลนด์มากแค่ไหน ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
นิวซีแลนด์ตั้งอยู่ในพื้นที่ที่มีชื่อเรียกว่า โอเชียเนีย
ซึ่งใช้เรียก กลุ่มของหมู่เกาะต่าง ๆ ในมหาสมุทรแปซิฟิก
โดยนิวซีแลนด์ถูกพบครั้งแรกในปี 1642 โดยนักเดินเรือชาวดัตช์ ก่อนที่ต่อมาในปี 1769 เจมส์ คุก ซึ่งเป็นนักสำรวจและนักเดินเรือชาวอังกฤษได้เดินทางเข้ามาที่นี่
การเข้ามาของเจมส์ คุก ถือเป็นจุดเริ่มต้นให้หลายประเทศในทวีปยุโรปและอเมริกาเหนือ ได้เดินทางมายังดินแดนที่อยู่ใกล้ขั้วโลกใต้แห่งนี้ในเวลาต่อมา
แต่ก่อนที่ชาวต่างชาติจะเดินทางมาพบนิวซีแลนด์นั้น 
ที่นี่มีชนเผ่าพื้นเมืองที่ชื่อว่า ชาวเมารี
ซึ่งได้เข้ามาตั้งรกรากอยู่ก่อนหน้า ตั้งแต่ช่วงศตวรรษที่ 13-14
ต่อมาในปี 1840 อังกฤษเจรจาขอซื้อที่ดินในเมืองออกแลนด์จากชาวเมารี 
ภายใต้สนธิสัญญาที่ชื่อว่า “Treaty of Waitangi”
และเป็นจุดเริ่มต้นที่ทำให้นิวซีแลนด์ กลายมาเป็นอาณานิคมของอังกฤษ
ปัจจุบัน นิวซีแลนด์ยังเป็นหนึ่งในเครือจักรภพของอังกฤษ 
และปกครองโดย สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งเป็นพระราชินีพระองค์เดียวกับที่ปกครองประเทศอื่นในเครือจักรภพ
หลังจากที่สัญญาดังกล่าวมีผลบังคับใช้ 
อังกฤษได้แต่งตั้งผู้ว่าการของนิวซีแลนด์คนแรกคือ William Hobson ซึ่งเป็นทหารเรือชาวอังกฤษ 
และเขาได้ตัดสินใจเลือกออกแลนด์ เป็นเมืองหลวงของนิวซีแลนด์อย่างเป็นทางการในปี 1841
หลังจากที่อังกฤษเข้าครอบครองนิวซีแลนด์ 
ในช่วงปี 1847-1852 ทหารอังกฤษที่เกษียณอายุแล้ว ได้พาครอบครัวเดินทางมาอาศัยและทำงานกันที่ออกแลนด์ที่เป็นเมืองหลวง กันเป็นจำนวนไม่น้อย
 
ต่อมาในปี 1865 เมืองหลวงของนิวซีแลนด์ถูกเปลี่ยนไปอยู่ที่เมืองเวลลิงตัน
แต่เศรษฐกิจของออกแลนด์ในฐานะที่เคยเป็นเมืองหลวงเก่า ก็ยังคงเติบโตต่อเนื่อง เนื่องจากการเป็นเมืองท่า แหล่งทำเหมืองแร่ และเหมืองทองคำที่สำคัญของประเทศ
ทำให้ออกแลนด์ในปัจจุบัน ถือเป็นเมืองสำคัญทางด้านธุรกิจและด้านการศึกษา มากที่สุดแห่งหนึ่งของประเทศนิวซีแลนด์
ความสำคัญของเมืองแห่งนี้เห็นได้จาก
- การเป็นเมืองท่าการค้าที่ใหญ่ที่สุดของนิวซีแลนด์ โดยที่ออกแลนด์ มีเรือสินค้าเข้ามาเทียบท่าในแต่ละปี กว่า 1,600 ลำ สร้างมูลค่าการค้า 444,000 ล้านบาทต่อปี
- เป็นที่ตั้งของ Auckland Airport ซึ่งเป็นสนามบินนานาชาติที่ใหญ่ที่สุดของประเทศ และมีเครื่องบินขึ้น-ลง มากที่สุดของนิวซีแลนด์ 
ในปี 2019 มีผู้มาใช้บริการสนามบินแห่งนี้มากกว่า 21 ล้านคน
- เป็นที่ตั้งของมหาวิทยาลัยออกแลนด์ ซึ่งก่อตั้งมาตั้งแต่ปี 1883 ปัจจุบันมหาวิทยาลัยแห่งนี้ เป็นมหาวิทยาลัยที่มีชื่อเสียงและใหญ่ที่สุดในประเทศ
ปี 2020 ออกแลนด์ยังเป็นเมืองที่มีประชากรอาศัยมากที่สุดของนิวซีแลนด์ 
โดยมีจำนวนประชากรกว่า 1.7 ล้านคน หรือประมาณ 35% ของจำนวนประชากรทั้งหมดของนิวซีแลนด์
อีกประเด็นที่น่าสนใจคือ ออกแลนด์ ยังเป็นเมืองที่มีมูลค่าทางเศรษฐกิจสูงที่สุดของประเทศ โดยมีสัดส่วนสูงถึง 38% ของมูลค่าเศรษฐกิจของประเทศ
โดยเมืองที่มีมูลค่า GDP สูงสุด 3 อันดับแรกคือ
1. ออกแลนด์ 2,700,000 ล้านบาท
2. เวลลิงตัน 892,000 ล้านบาท
3. แคนเทอร์เบอรี 886,000 ล้านบาท
ซึ่งเราจะเห็นว่า ถึงแม้ออกแลนด์ จะไม่ได้เป็นเมืองหลวงของนิวซีแลนด์แล้ว 
แต่ก็มีมูลค่าทางเศรษฐกิจ เป็น 3 เท่าของเมืองหลวงของประเทศในปัจจุบันอย่างเวลลิงตัน
โดยอาชีพและธุรกิจบริการที่สามารถสร้างมูลค่าเพิ่มและสร้างมูลค่าทางเศรษฐกิจให้เมืองแห่งนี้
เช่น งานวิจัยทางวิทยาศาสตร์ รวมไปถึงงานที่ใช้ความชำนาญเฉพาะด้านในวิชาชีพ 
ซึ่งสร้างมูลค่าทางเศรษฐกิจได้กว่า 30% ของมูลค่าทางเศรษฐกิจของเมือง
 
และเมื่อเร็ว ๆ นี้ Economist Intelligence Unit (EIU) 
ซึ่งเป็นหน่วยงานที่วิเคราะห์เศรษฐกิจของ “The Economist” นิตยสารชื่อดังระดับโลก 
ได้ทำการสำรวจเมืองที่น่าอยู่ที่สุดในโลก ในช่วงตั้งแต่ต้นปี 2021 จนถึงปัจจุบัน
การจัดอันดับนี้ มี 140 เมืองจากทั่วโลก ถูกเลือกเข้ามาพิจารณา
โดยการพิจารณานั้นไม่เพียงแต่ดูปัจจัยสำคัญ ๆ เช่น ความยั่งยืน การดูแลสุขภาพ วัฒนธรรม สิ่งแวดล้อม การศึกษา และโครงสร้างพื้นฐานเท่านั้น 
แต่ยังรวมไปถึง การจัดการการแพร่ระบาดของโควิด 19 เข้าไปด้วย 
ซึ่งนิวซีแลนด์ ก็ถือเป็นประเทศหนึ่งในโลก ที่มีการรับมือกับวิกฤติโควิด 19 ได้ดี
และผลการจัดอันดับก็ออกมาว่า
เมืองที่น่าอยู่ที่สุดในโลกตอนนี้ ก็คือ ออกแลนด์..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References:
-
-
-
-
-
-
-
-
-
-